Wel, mae’r gynhadledd o ganlyniad i’n sgwrs genedlaethol dros y chwe mis diwethaf,
yn gofyn i bobl ifanc yng Nghymru a oeddent yn credu y dylid gostwng yr oedran pleidleisio i 16 oed.
Roedd 10,300 o ymatebion – nifer enfawr – a threfnwyd y gynhadledd hon o ganlyniad i hynny.
Dywedodd dros 53 y cant y byddent yn hoffi gallu pleidleisio,
dywedodd 29 y cant ‘na’, a dywedodd 19 y cant nad oeddent yn siŵr.
Ond roedd hi’n ddiddorol gweld o’r canlyniadau bod 70 y cant yn dweud bod angen rhagor o wybodaeth,
rhagor o addysg mewn ysgolion, felly byddwn ni’n sicr yn mynd ar drywydd hynny.
Ond, yn y Cynulliad yma bore ‘ma, mae llawer o gyffro gyda’r holl bobl ifanc. Mae’n arbennig.
Felly, yn un o gyfarfodydd Bwrdd Syr Ifanc, tua mis Rhagfyr, cafodd y cwestiwn ei ofyn:
beth oeddem ni’n meddwl, a ddylem ni gael y bleidlais yn 16 neu beidio?
Cawsom ni drafodaeth eithaf hir amdano fe, a daeth y rhan fwyaf ohonom ni i’r casgliad ei fod e’n beth da,
a’i fod e hyd yn oed yn well eu bod nhw’n gofyn i ni, cyn ei roi i ni, os oeddem ni moyn e.
Roedd lot fawr ohonom ni o blaid ei gael e. Er bod llawer o’r Bwrdd yn 16-25,
byddai lot ohonom ni wedi colli mas eleni; fi wedi colli mas, o ychydig fisoedd, o gael pleidleisio yn etholiadau Prydain,
ac mae’r ffaith eu bod nhw’n rhoi’r llais i ni, rhoi’r cyfle i ni fynegi barn ar gael hyn yn beth gwych.
Yn sicr, fi’n credu dylem ni gael pleidlais yn 16. Rŷm ni’n gwybod mwy nag erioed o’r blaen am wleidyddiaeth -
mae cymaint mwy o bobl â diddordeb mewn gwleidyddiaeth. Oes, mae angen addysg,
ond mae hynny’n rhywbeth sy’n gallu cael ei wneud. Ein dyfodol ni yw e, felly ni ddylai gael y llais i’w ffurfio fe.
Dwi wedi bod yn y grŵp sy’n trefnu’r dydd, achos mae wedi cael ei drefnu gan bobl ifanc i bobl ifanc,
felly mae fe’n very pobl-ifanc-centric. Felly, dwi wedi bod yn rhan o’r grŵp sydd wedi trefnu fe.
Dwi yn cytuno gyda gostwng yr oedran pleidleisio i 16,
ond ddim tan fod addysg gwleidyddiaeth yn cael ei gwneud yn lot gwell -
tan fod pob ysgol yn gorfod dysgu gwleidyddiaeth i bobl ifanc yn compulsory.